ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 

ΤΕΥΧΟΣ ΤΕΤΑΡΤΟ Αρ. Φύλλου 839 

27 Ιουλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2,43 στρεμμάτων στη 
θέση «λογατζή μάνδρα» κοινότητας Κροκεών Νο¬ 
μού Λακωνίας.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός χρήσης υπό παραχώρηση ακινήτου από 
τον Δήμο Τσοτυλίου Ν. Κοζάνης στους Αφούς Βαρ- 

σάμη-Ρούδης Απόστολος ΟΕ. 2 

Τροποποίηση ρυμοτομικού σχεδίου Πόλεως Πλωμα- 
. ρίου στην θέση «Αχριστα» Πλωμαρίου Ν. Λέσβου. 3 
Τροποποίηση του εγκεκριμένου ρυμοτομικού σχεδίου 
Σκιάθου Ν. Μαγνησίας στον Τομέα «Α» για τη δη¬ 
μιουργία πεζοδρόμου πλάτους δύο (2,00) μέτρων, 
με επιβολή προκηπίου πλάτους τριών (3,00) μέ¬ 
τρων, εκατέρωθεν του πεζοδρόμου. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 663 (1) 

Κήρυξη αναδασωτέας έκτασης 2,43 στρεμμάτων στη 
θέση «λογατζή μάνδρα» κοινότητας Κροκέων Νομού 
Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

-. 1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 


3. Τις διατάξεις του Ν. 998/79 «περί προστασίας των 
Δασών κλπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, 

β) 182447/3049/24.9.80. 

5. Τη(ν) 1591 /93 πρόταση του δασαρχείου Σπάρτης με 
την οποία προτείνεται η κήρυξη της έκτασης που αναφέ- 
ρεται στο θέμα ως αναδασωτέας. 

Κηρύσσουμε αναδασωτέα με σκοπό την αποκατάσταση 
με φυσική αναγέννηση της προϋπάρχουσας δασικής βλά¬ 
στησης (αείφυλλα πλατύφυλλα) που καταστράφηκε το 
1989 ύστερα από εκχέρσωση της κατηγορίας του άρθρου 
3 του Ν. 998/79 δημόσια έκταση εμβαδού δύο (2) στρεμ¬ 
μάτων & τετρακοσίων τριάντα (430) μ 2 που βρίσκεται στη 
θέση «λογατζή μάνδρα» Κοινότητας Κροκεών και προσ¬ 
διορίζεται από τα στοιχεία ΑΒΓΔΕΖΗΑ και ΘΙΚΛΜΝΞ-Θ 
στο από 12.5.93 διάγραμμα του Δασ. Σπάρτης και έχει 
όρια: 

(ΑΒΓΔΕΖΗ-Α) 

Βόρεια: με δημ. δασ. έκταση. 

Νότια: με αγρό Ηλία Γορανίτη. 

Ανατολικά: με δημ. έκταση & δρόμο. 

Δυτικά: με δημ. δασ. έκταση. 

(θ I Κ Λ Μ Ν Ξ - θ) 

Βόρεια: με αγρό του Ηλία Γορανίτη. 

Νότια: με δημ. δασ. έκταση. 

Ανατολικά: ομοίως. 

Δυτικά: ομοίως. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 17 Ιουνίου 1993 

Ο Νομάρχης 
ΑΘΑΝΑΣΙΟΣ ΠΕΠΠΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4503/92 σχτ. 1342/93, 1192/93, 5407/92, 

2095/93 (2) 

Καθορισμός χρήσης υπό παραχώρηση ακινήτου από τον 
Δήμο Τσοτυλίου Ν. Κοζάνης στους Αφούς Βαρσάμη- 
Ρούδης Απόστολος ΟΕ. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Ν. 1512/11.1.1985 (ΦΕΚ 4Α) για τη τροποποίηση 
και συμπλήρωση πολεοδομικών διατάξεων κ.λ.π. και ειδι- 
κώτερα το άρθρο 3 παρ. 1 αυτού. 

2. Το Ν. 1337/12.3.1983 (ΦΕΚ 33Δ/14.3.83) για την 
επέκταση πολεοδομικών σχεδίων κ.λ.π. 

3. Το Ν. 360/1976 για τη Χωροταξία και το Περιβάλλον. 

4. Το Ν. 1032/1980 για τη σύσταση του Υπ. ΧΟΠ. 

5. Την υπ’ αριθμ. 36/1992 απόφαση του Δημοτικού 
Συμβουλίου Τσοτυλίου. 

6. Την από 21.5.1993 αριθμ. πρωτ. 4503 εισήγηση του 


Τμήματος Πολεοδομίας και ΠΕ της Νομαρχίας μας. 

7. Το γεγονός ότι δεν προκαλεί δαπάνη η υπόψη παρα¬ 
χώρηση σε βάρος του Κρατικού προϋπολογισμού του οι¬ 
κείου ΟΤΑ, αποφασίζουμε: 

Καθορίζουμε σαν χρήση γης την λειτουργία που γενικά 
εξυπηρετεί την ίδρυση βιοτεχνία επεξεργασίας ξύλου. Το 
υπόψη τεμάχιο έκτασης 4759,30 τ.μ. που φαίνεται στο 
τοπογραφικό διάγραμμα του πολιτικού μηχανικού Νικο¬ 
λάου Χαλτογιαννίδη με στοιχεία Α-Β-Γ-Δ-Ε-Ζ-Α αποτελεί 
τμήμα του αριθμ. 902 δημοτικού χερσολείβαδου διανομής 
1993. Το τοπογραφικό διάγραμμα θεωρήθηκε από το 
Τμήμα Πολεοδομίας και ΠΕ και αποτελεί αναπόσπαστο 
τμήμα της παρούσας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Κοζάνη, 17 Ιουνίου 1993 
Ο ΝΟΜΑΡΧΗΣ κ.α.α. 

Ο Προϊστάμενος Δ/νσης Εσωτερικών 
ΜΑΝΘΟΣ ΤΖΙΑΣΤΟΥΔΗΣ 

Αριθ.4578/93 (3) 

Τροποποίηση ρυμοτομικού σχεδίου Πόλεως Πλωμαρίου 
στην θέση «Αχριστα» Πλωμαρίου Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του από 17.7.23 «περί σχεδίων πόλεων 
και κωμών του Κράτους» όπως τροποποιήθηκε και συ¬ 
μπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
μεταγεννέστερα. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Το Π.Δ. της 30.9./30.10.91 ΦΕΚ 753 Δ με το οποίο 
εγκρίθηκε το σχέδιο πόλεως Πλωμαρίου. 

5. Τις διατάξεις του Π.Δ. 183/9.5.86 ΦΕΚ 70 Α/5.6.86 
για μεταφορά αρμοδιοτήτων στους Νομάρχες για έγκριση 
τροποποιήσεων Σχ. Πόλεων. 

6. Τα έγγραφα του Δήμου Πλωμαρίου 704/16.6.93, 
1877/14.12.92 που αναφαίρουν τις 217/92 και 143/92 
αποφάσεις του Δ.Σ Πλωμαρίου που αναρτήθηκαν νόμιμα. 


7. Το υπ’ αριθμ. 9719/2527/18.3.93 έγγραφο του 
ΥΠΕΧΩΔΕ. 

8. Τη σύμφωνη γνώμη του Συμβουλίου Χ.Ο.Π. Ν. Λέ¬ 
σβου όπως αυτή διατυπώθηκε στην υπ’ αριθμ. 234/5.7.93 
πράξη του, αποφασίζουμε: 

Εγκρίνουμε την τροποποίηση ρυμοτομικού σχεδίου Πό¬ 
λεως Πλωμαρίου στην περιοχή «Αχριστα» ως το υποβλη- 
θέν απόσπασμα Ρυμοτομικού σχεδίου Πλωμαρίου με την 
επισήμανση ότι ο δρόμος στο νότιο τμήμα του οπικοπέδου 
θα είναι τουλάχιστον 6 μέτρα ως σημειώνεται και στο συ¬ 
νημμένο τοπ/κό. 

Η ανωτέρω απόφαση δεν προκαλεί δαπάνη σε βάρος 
του κρατικού Προϋπολογισμού ούτε και του Δήμου Πλω¬ 
μαρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το απόσπασμα Ρυμοτομικού Σχε¬ 
δίου που τη συνοδεύει. 

Μυτιλήνη, 12 Ιουλίου 1993 
Ο Νομάρχης 
Γ. ΝΕΓΡΗΣ 

Αριθ. ΤΠ 506 (4) 

Τροποποίηση του εγκεκριμένου ρυμοτομικού σχεδίου 
Σκιάθου Ν. Μαγνησίας στον Τομέα «Α» για τη δημιουρ¬ 
γία πεζοδρόμου πλάτους δύο (2,00) μέτρων, με επι¬ 
βολή προκηπίου πλάτους τριών (3,00) μέτρων, εκατέ¬ 
ρωθεν του πεζοδρόμου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.23 «περί σχεδίων πόλεων 
και κωμών του Κράτους» όπως τροποποιήθηκε και συ¬ 
μπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το ΝΔ 532/70. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του υπ’ αριθ. 183/86 Π.Δ/τος. 

5. Την με αριθ ΕΠΑ 253/6.8.87 απόφασή μας «περί 
αναθεωρήσεως του εγκεκριμένου ρυμοτομικού σχεδίου 
Σκιάθου, όπως τροποποιήθηκε και ισχύει σήμερα. 

6. Τις υπ’αριθ. 147/91 και 59/92 αποφάσεις Δημοτικού 
Συμβουλίου Σκιάθου με τις οποίες γνωμοδοτεί για την 
τροποποίηση του εγκεκριμένου ρυμοτομικού σχεδίου 
Σκιάθου. 

7. Τις υπ' αριθ. 19/1.10.91 και 1/19.1.93 γνωμοδοτή¬ 
σεις του Συμβουλίου Χωροταξίας Οικισμού και Περιβάλλο¬ 
ντος Νομού Μαγνησίας με τις οποίες κάνει δεκτή την ει¬ 
σήγηση του ΤΠ και ΠΕ Ν. Μαγνησίας για την τροποποίηση 
του εγκεκριμένου ρυμοτομικού σχεδίου Σκιάθου στον το¬ 
μέα «Α» με την επιβολή προκηπίου πλάτους τριών (3,00) 


μέτρων εκατέρωθεν του υπό δημιουργία πεζοδρόμου, 
αποφασίζουμε: 

Εγκρίνουμε την τροποποίηση εγκεκριμένου ρυμοτομι¬ 
κού σχεδίου Σκιάθου στον τομέα «Α» και συγκεκριμένα για 
την δημιουργία πεζοδρόμου πλάτους δύο (2,00) μέτρων, 
με επιβολή προκηπίου πλάτους τριών (3,00) μέτρων εκα¬ 
τέρωθεν αυτού, που ξεκινάει από την οδό Ευαγγελίστριας 
μέχρι την κάθετη στην οδό Παπαδιαμάντη ανώνυμο οδό, 
όπως αναλυτικώτερα φαίνεται στο πρωτότυπο τοπογρα- 
φικό διάγραμμα με κλίμακα 1:500 που έχει θεωρηθεί από 
την Προϊσταμένη του τμήματος Πολεοδομίας και Πολεο- 
δομικών Εφαρμογών στις 31.3.93 και αποτελεί αναπό¬ 
σπαστο μέρος της απόφασης αυτής. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Σκιά¬ 
θου. 

Η ισχύς της παρούσης απόφασης, αρχίζει από τη δημο¬ 
σίευσή της στην Εφημερίδα της Κυβερνήσεως. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρωτο¬ 
τύπου τοπογραφικού διαγράμματος που την συνοδεύει, 
θα αναρτηθεί στον πίνακα ανακοινώσεων του ΤΠ και ΠΕ 
του Νομού Μαγνησίας επί 1 δήμερον για να λάβουν γνώση 
οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 14.4.1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 

ΔΗΜΙΟΣ ΣΚΙΑΘΟΥ 
περιοχή οδοί ΠΑΠΑΔΙαΡΪΝΤΗ & 
ΕΥΑΓΓΕΛΙΣΤΡΙΑΣ 

τομέας Α’ 
κλίμακα 1500 

